ম্যাচ শেষে উচ্ছ্বসিত ছিলেন হ্যারি কেন। দুটি মহামূল্যবান অ্যাওয়ে গোলের আনন্দটাই ঠিকরে বেরোচ্ছিল তাঁর চোখ-মুখ দিয়ে। বিটি স্পোর্টসকে সেই উচ্ছ্বাসেরই ব্যাখ্যা দিয়েছেন তিনি, ‘চ্যাম্পিয়নস লিগে ঘরের মাঠের বাইরেও আমরা ভালো করতে পারি। আমরা আজকের ম্যাচে নিজেদের আগ্রাসনটা দেখাতে পেরেছি। ২ গোলে পিছিয়ে পড়ার পর দারুণ ফলই বলব আমি। আমরা দুটি অ্যাওয়ে গোল নিয়ে ওয়েম্বলিতে পরের লেগে নামতে পারছি।’